Bjørn Lind (professor)

Bjørn Lind (født 4. oktober 1920 i Oslo, død 27. august 2020) var en norsk medisiner. Han er kjent for sin innsats innen anestesimedisin. Nina Tjomsland, Tore Lærdal og Peter Baskett: «Bjørn Lind - the ground-breaking nurturer» , Resuscitation, bd. 65, 2005, s. 133-138.

Lind var utdannet lege ved Universitetet i Oslo. Han avla i 1948 medisinsk embetseksamen og spesialiserte seg i anestesi ved studier i Oslo, Bergen, København og Bristol.NTBtekst, 13. september 2005. Under Koreakrigen tjenestegjorde Lind som anestesilege ved Norwegian Mobile Army Surgical Hospital (NORMASH). Han arbeidet ved Haukeland sykehus i Bergen og fra 1956 til 1962 var han ved Stavanger sykehus og Rogaland sykehus. Deretter var han fra 1962 til 1988 ved Sentralsykehuset i Akershus. I 1977 ble han dosent i anestesi og ble senere professor. 

Lind bisto Åsmund S. Lærdal i utviklingen av en dukke, internasjonalt kjent som Resusci Anne, som ble benyttet i opplæring i livreddende førstehjelp.Nina Bratland og Kjell Erik Strømskag: Et fag på søyler: anestesiens historie i Norge, Oslo: Tano Aschehoug , 1999, 178ff. Lind var en pådriver for å få munn-til-munn-metoden inn som en del av undervisningen i norsk skole. Han engasjerte seg også i akuttmedisin og for å bedre ambulansetjenesten i Norge. Lind har vært formann i Norsk anestesiologisk forening. 

Kongen utnevnte i 2011 Lind til ridder av 1. klasse av St. Olavs Orden «for hans innsats innen anestesifaget.»«Utnevnelser til St. Olavs Orden», kongehuset.no, 15. august 2011. Besøkt 2. september 2011. Lind er æresmedlem av Norsk anestesiologisk forening og av European Council of Resuscitasion.

 Referanser 

Kategori:Norske leger
Kategori:Riddere av 1. klasse av St. Olavs Orden
Kategori:Personer fra Oslo
Kategori:Personer tilknyttet Haukeland universitetssykehus